b"\n_START_ARTICLE_\nRevestiment antireflector\n_START_PARAGRAPH_\nUn revestiment antireflector o revestiment anti-reflexi\xc3\xb3 (AR) \xc3\xa9s un tipus de revestiment \xc3\xb2ptic aplicat a la superf\xc3\xadcie de les lents i altres elements \xc3\xb2ptics per reduir la reflexi\xc3\xb3 de la llum incident. Els revestiments antireflectors s'utilitzen en una \xc3\xa0mplia varietat d'aplicacions en les que la llum passa a trav\xc3\xa9s d'una superf\xc3\xadcie \xc3\xb2ptica, i es desitja una baixa p\xc3\xa8rdua o baixa reflexi\xc3\xb3. Els exemples inclouen recobriments anti-reflex en les lents correctives i elements de lent d'una c\xc3\xa0mera i revestiments antireflectors sobre les c\xc3\xa8l\xc2\xb7lules solars.\n_START_SECTION_\nAvantatges\n_START_PARAGRAPH_\nEn els cas dels sistemes \xc3\xb2ptics senzills, el revestiment antireflector millora la seva efici\xc3\xa8ncia, ja que es perd menys llum. En els sistemes complexos com ara un telescopi, la reducci\xc3\xb3 de reflexes tamb\xc3\xa9 millora el contrast de la imatge per l'eliminaci\xc3\xb3 de llum par\xc3\xa0sita. Aix\xc3\xb2 \xc3\xa9s especialment important en l'astronomia planet\xc3\xa0ria. En altres aplicacions, el principal benefici \xc3\xa9s l'eliminaci\xc3\xb3 de la reflexi\xc3\xb3 en si, aquest revestiment en les lents de les ulleres fa que els ulls de qui les porta siguin m\xc3\xa9s visible per als altres. _NEWLINE_En definitiva en disminuir al m\xc3\xa0xim els reflexos a les ulleres o lents antirreflectants, s'elimina la visi\xc3\xb3 amb imatges dobles, s'eviten enlluernaments i s'incrementa el contrast. D'aquesta manera es guanya en comoditat, es pot gaudir d'una visi\xc3\xb3 m\xc3\xa9s relaxada i m\xc3\xa9s neta, disminuint la fatiga ocular.\n_START_SECTION_\nHist\xc3\xb2ria\n_START_PARAGRAPH_\nK,,Els revestiments amb el m\xc3\xa8tode index-matching van ser ja descoberts per Lord Rayleigh el 1886 i el 1904 Harold Dennis Taylor de la companyia Cooke va desenvolupar un m\xc3\xa8tode qu\xc3\xadmic per a la producci\xc3\xb3 de tals revestiments. _NEWLINE_Els recobriments a base d'interfer\xc3\xa8ncia es van inventar i van desenvolupar el 1935 per Alexander Smakula, que treballava per a la companyia \xc3\xb2ptica Carl Zeiss. Els recobriments antireflectors eren un secret militar alemany fins a les primeres etapes de la Segona Guerra Mundial. Katharine Burr Blodgett i Irving Langmuir van desenvolupat revestiments antireflectors org\xc3\xa0nics coneguts com a pel\xc2\xb7l\xc3\xadcules de Langmuir-Blodgett cap al final de 1930."